**ZAPISNIK 23. sestanka VO Gornja Branica, dne 18.3.2018 ob 20.00 uri.**

Prisotni: Anamarija Samec, Vid Sorta, Štefan Čehovin, Simon Štemberger.

Odsotni: Kristijan Štemberger.

Dnevni red:

1. ugotovitev sklepčnosti in potrditev dnevnega reda
2. potrditev zapisnika 22. sestanka VO
3. struga hudournika Raše in Branice
4. čistilna akcija
5. prvomajski pohod
6. razno

**Sklepi sprejeti na 23. sestanku VO Gornja Branica 18.3.2018:**

AD 1. Dnevni red je bil sprejet.

AD 2. Zapisnik 22. sestanka je bil sprejet.

AD 3. Pogovarjamo se o vedno pogostejših hudourniških poplavah hudournika Raše in Branice, kateri že pošteno zajedata v kmečke površine, ter z poplavljanjem voda nanašata kamenje na kmečke obdelovalne površine, ter ob vsakem večjem nalivu prestopi bregove in načenja občinske kolovozne in služnostne poti do kmečkih površin. Občina je sanirala kolovozno pot, katero je hudournik Raša odnesel po polju ob zadnjem nalivu, vendar smo mnenja, da je potrebno poglobiti strugo, saj bo ob naslednjem prestopu bregov hudournik Raša, zopet, na novo navožen material odnesel po poljih in njivah.

**Sklep:** - občino ponovno naprošamo, da od pristojnih institucij pridobi odgovor glede sanacije strug Raše in Branice za zaščito obdelovalnih površin po dolini Branice

AD 4. Ugotavljamo, da so javne površine precej onesnažene, zato sklicujemo 24.3.2018 čistilno kacijo, ko bomo čistili struge hudournikov, javne površine in okolice občinskih poti. Tajnica spiše vabila in jih že takoj naslednji dan razdelimo po hišah v Gornji Branici.

**Sklep:** - občino naprošamo za financiranje pogostitve udeležencev čistilne akcije

AD 5. Prvomajski pohod bomo tudi letos izpeljali, le v primeru slabega vremena odpade. Start bo ob 10 uri, pohod bo trajal do 4 ure. Obvestila tajnica spiše in razpošlje v javno objavo.

**Sklep:** - občino naprošamo za sofinanciranje pogostitve udeležencev prvomajskega pohoda

AD 6. Pogovarjamo se o tem, da bi bilo smiselno postaviti tablo živina na cesti na relaciji Večkoti-Kovači, ter Kodreti-Dolanci, saj prihaja obdobje ko bo živine več prisotne izven hlevov. Na tej isti trasi je na področju občine Ajdovščina že postavljena tabla o divjadi na cesti. Zaradi varnosti bi bilo potrebno postaviti varnostno ogledalo na cesti pri prvem dovozu v vas Kodreti, za Hišo posebne sorte. Prihaja čas ko se poveča število motoristov, kolesarjev in sprehajalcev in mladih mamic z vozički na cesti, zato NUJNO naprošamo občino, če nam pomaga pri umiritvi prometa skozi vasi Večkoti, Čehovini, Kovači in Trebižani.

**Sklep:** - občino naprošamo za postavitev table živina na cesti na relacijah Večkoti-Kovači, ter Kodreti-Dolanci.

* Občino naprošamo za postavitev varnostnega ogledala na prvi dovoz v vas Kodreti
* Občino NUJNO naprošamo za pomoč pri umiritvi prometa skkozi vasi Večkoti, Čehovini, Kovači, Trebižani

Zapisnikar: Anamarija Samec

 Predsednik VO: Vid Sorta